Page:Thrummy Cap and the ghaist (1).pdf/12

[ 12 ] But ſcarcely three bare weeks were pa , When Death did come and grip me faſt; Sae ſudden that I had nae pow'r The Charter back for to reſtore. Soon after that hame came the heir, And fyne get-up the reefu' rair. What ſorrow was come o' the Rights? They fought them ſev'ral days an' nights, But never yet hae they been ſeen, As I aneath a mickle ſlane Did hide them, i' this chamber-wa Well ſew'd up in a leather ba': But I was ne'er allow'd to. reſt, Until that I the ſame confeſt; But this to do I hadna power, Frae you time to this verra hour, That I've reveal'd it a' to you: And now I'll tell you what to do. Till nae langſyne nae mony kent That this ſame Laird the Rights did want; But now they ha'e him at the law, An' the neiſt owk the Laird maun ſhaw, Afore the Court, the Rights o's land, This puts him to an unco ſtand; For if he didna ſhaw them there, O' a' his lands he'll be ſtript bare; Nae hopes has he to ſave's ſlate, This maks him fo r and unco blate; He canna think whars Rights ay be, And ne'er expects them mair to ſee. But now, my friend, mark what I tell, And ye'll get ſomething to yerſell.